Title: Vse o izobraževanju
Course: Pridelava in potrošnja hrane v času podnebnih sprememb / P1 > Section: 🪴 Splošno

O vsebini izobraževanja

Spoštovani udeleženci izobraževanja!

Podnebne spremembe in njihove posledice zaznavamo tudi v Sloveniji in v svojem domačem kraju. Te vse bolj vplivajo tudi na pridelavo hrane. Trenutni način prehranjevanja dolgoročno ni vzdržen. Za doseganje ciljev trajnostnega razvoja bo potreben prehod na bolj sonaravne načine pridelave hrane. Svoje moramo prispevati tudi potrošniki z bolj premišljeno prehransko izbiro, spremeniti pa bomo morali tudi svoj odnos do hrane, vse preveč je namreč pristane med odpadki. Na izobraževanju bomo ozavestili naše prehranske izbire in raziskali njihov prispevek k podnebnim spremembam. Pripravili bomo načrt za spremembe naših prehranskih navad, s katerim bomo prispevali k uresničevanju ciljev trajnostnega razvoja in s tem k večji kvaliteti življenja.

Želimo vam uspešno delo!

Kaj moram vedeti pred začetkom izobraževanja?

Izobraževanje obsega 5 vsebinskih sklopov. Prvi del izobraževanja poteka v živo, drugi del pa poteka na daljavo v spletni učilnici.

Temeljna dejavnost spletnega tečaja je medvrstniško vrednotenje, kjer udeleženci pregledujejo naloge eden drugemu. Vsak udeleženec pregleda nalogo dveh naključno izbranih soudeležencev. Pri tem vidi tudi kdo in kako mu je vrednotil njegovo nalogo. Z nadaljevanjem tečaja se strinjate s temi pogoji dela.

Opravljanje aktivnosti

V vsakem vsebinskem sklopu vas čaka nabor pripravljenih virov in aktivnosti.

- Natančno preberite terminski načrt, ki ga moderator objavi v forumu obvestil.
- Če še niste, si uredite profil, da se bomo vsaj malo spoznali.
- Za uspešen zaključek izobraževanja morate opraviti VSE AKTIVNOSTI v posameznem vsebinskem sklopu, kar je podrobno opisano v začetku vsakega vsebinskega sklopa.
- V izobraževanje so vključene tudi aktivnosti, ki jih lahko opravite le v sodelovanju z ostalimi udeleženci izobraževanja.
- Pogoj za dokončanje izobraževanja so pravočasno opravljene aktivnosti, saj tako tudi svojim kolegom omogočite zaključek njihovega dela.
- Če dodeljenih nalog soudeležencev izobraževanja ne ovrednotite do določenega roka, izobraževanja ne morete uspešno zaključiti.
- Podrobna navodila so zapisana pri posameznih nalogah.

O poteku dela vas v forumu obvešča moderator izobraževanja.

Trajanje in izvedba izobraževanja

Izobraževanje obsega 8 ur, od tega potekajo 4 ure v živo ter 4 ure na daljavo.

Pri delu na daljavo je potrebno nekaj nalog izvesti tudi na terenu z uporabo pametnega mobilnega telefona.

Za uspešno upravljeno izobraževanje je poleg opravljenih vseh nalog v spletni učilnici  obvezna tudi prisotnost na srečanju v živo.

Izobraževanje traja predvidoma 10 dni. V tem času morate uspešno opraviti vse predvidene naloge v spletni učilnici.

Pogoji in načini za dokončanje

Po uspešno opravljenih vseh obveznostih prejmete v svoj profil značko. Potrdilo boste dobili iz sistema KATIS.

Aktivnosti, ki jih morate zato opraviti, so naslednje:

  - pregledati vsa gradiva,
  - opraviti aktivnosti in naloge v posameznih poglavjih,
  - sodelovati z ostalimi udeleženci izobraževanja, saj nekatere aktivnosti lahko opravite le z medsebojnim sodelovanjem,
  - oddati naloge, ki so zapisane v skladu z navodili,
  - kolegom ovrednotiti naloge in podati ustrezno povratno informacijo,
  - izpolniti evalvacijo v sistemu KATIS.

Kaj vse morate opraviti v posameznem vsebinskem sklopu, je podrobno opisano v uvodu vsakega vsebinskega sklopa.

Pomen in načini zaključevanja aktivnosti

Aktivnost je uspešno zaključena, ko imate ob posamezni dejavnosti ali viru zeleno oznako s kljukico.

Zaključevanje na desni strani ob aktivnostih opredeljuje:
  - ali ste določeno aktivnost opravili,
  - ali ste jo opravili uspešno ali ne.

Kdaj se pojavi zelena oznaka s kljukico je odvisno od nastavitev:
  - Lahko se pojavi samodejno, ko opravite določeno aktivnost.
  - V določenih primerih mora naloge pogledati moderator izobraževanja.
  - Nekatere aktivnosti si lahko, kot opravljene označite sami.
  - V primeru, da aktivnosti še niste opravili, je oznaka siva.

- V nekaterih poglavjih je določeno različno zaključevanje aktivnosti. Pri ročnem zaključevanju si aktivnost, ko jo opravite, označite sami. En klik v siv pravokotnik z napisom Označi za opravljeno, označi aktivnost kot opravljeno. Ponoven klik pa označi dejavnost kot neopravljeno.
- Dejavnost lekcija se samodejno označi za opravljeno, ko pregledate vse strani lekcije.
- Pri aktivnostih, kjer je določenih več pogojev, morajo biti za dokončanje izpolnjeni vsi.

Znaki zaključevanja:

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

POMEMBNO: Pri Delavnici v 5. vsebinskem sklopu je potrebno tudi vrednotiti dodeljene naloge ostalih udeležencev. Kljukica pri nalogi se pojavi, ko je končano vrednotenje in je dejavnost, zaprta s strani moderatorja. Podrobna navodila so zapisana pri nalogi.

Komunikacija na izobraževanju

- Na izobraževanjih se srečujejo različni ljudje, zato je pomembno, da komunikacija in povratne informacije potekajo znotraj okvirov, ki so vsem sprejemljivi.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem ozračju; kritiko naj vedno spremlja konkreten predlog o tem, kako bi lahko stvar izboljšali, pri čemer upoštevamo možnosti in okoliščine učitelja, ki mu dajemo povratno informacijo.
- Naše delo na izobraževanju je soodvisno, tako kot smo mi odvisni od dela drugih, so tudi drugi odvisni od naših pravočasno oddanih nalog in povratnih informacij. Bodimo torej obzirni drug do drugega in pravočasno opravimo delo, ki je osnova za aktivnosti drugih udeležencev.
- Nikakor ni nujno, da se vsi vedno strinjamo, toda nestrinjanje izrazimo spoštljivo,  tako da ne bo osebno ali žaljivo. Skupnost, katere člani se počutijo neprijetno ali celo ogroženo, ne more biti produktivna. Učitelji smo skupnost strokovnjakov, zato naj bo tudi naše obnašanje na spletu profesionalno, brez diskriminacije, grobih besed ali celo nadlegovanja in groženj.
- Smisel izobraževanj je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

Nekatere slike so iz drugega spletnega tečaja - pomen in postopek je enak za vse spletne tečaje.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

- Po prijavi se vam odpre stran, kjer kliknete na gumb Nadaljuj.

Spremljanje izobraževanja na mobilnem telefonu

Iz obraževanje lahko spremljate tudi na mobilnem telefonu z namestitvijo mobilne aplikacije Moodle.

Navodila za namestitev, prva prijava in spletna stran

- Navodila za mobilno aplikacijo Moodle - namestitev na telefon in prva prijava
- Spletna stran s prenosi mobilne aplikacije Moodle
- Posnetek zaslona spletnega tečaja, kot je viden na mobilnem telefonu:

Podpora na izobraževanju

- V primeru težav vprašanje zastavite v forumu Kolegialna podpora.
- Ko se v forumu pojavi vprašanje, na katerega poznate odgovor, ga zapišite v forum in s tem pomagajte soudeležencem izobraževanja.

Potrdilo in rok zaključevanja izobraževanja

Za pridobitev potrdila o sodelovanju na izobraževanju morate opraviti vse aktivnosti, ovrednotiti dodeljene naloge ostalih udeležencev in izpolniti evalvacijo, ki jo dobite v sistemu KATIS.

Potrdilo prav tako prejmete iz sistema KATIS po zaključku izobraževanja.

Ko se izobraževanje zaključi, aktivnosti ni več mogoče opravljati.